Himno Europeu

L'Himno Europeu u "Oda a o Enfuelgo" (títol orichinal en alemán: "Ode an die Freude") ye o cuatreno y zaguer movimiento d'a Nuena Sinfonía de Ludwig van Beethoven, composata en 1823 por o musico d'orichen alemán. O Consello d'Europa esleyié ista cantata como Himno Europeu ta representar a Europa en o suyo conchunto, encara que oficialment ye emplegata por o mesmo Consello d'Europa y as institucions d'a Unión Europea.

 Orichen 
Friedrich Schiller escribié en 1785 a poesia "Ta lo enfuelgo" (títol orichinal en alemán: "An die Freude") ta celebrar a humanidat de l'hombre. Dimpues d'a suya muerte, a poesía estió amprata ta meter coro en o movimiento no. 4 d'a 9a Sinfonía de Beethoven.

 Adopción 
En 1955, o conde Richard Nikolaus von Coudenhove-Kalergi proposa o preludio d'a Oda a lo Enfuelgo d'a Sinfonia N.9 de Beethoven como cantata u himno ta Europa. En 1971, l'Asamblea Parlamentaria d'o Consello d'Europa decidió adoptar o preludio como Himno Europeu. Oficialment, l'himno se presenta en Estrasburgo lo 19 de chinero de 1972, en una tuca d'o Consello de Ministros Europeus. A Diada d'Europa, o 9 de mayo de 1972, una campanya institucional de comunicación informó a os ciudadans europeus, pero dica 1985 l'Himno Europeu no estió adoptau por os presidents d'os estaus miembros d'os países d'a Comunidat Europea (dimpues de 1993, Unión Europea). A ideya no yera de sacar os himnos nacionals d'os estaus miembros, sino celebrar as valors compartitas y a suya unión en a diversidat. En l'actual Tractau de Lisbona, os sinyals d'identidat europeus no son contemplaus, pero bi ha una declaración adhibita a o tractau an qu 16 estaus reconoixen oficialment os sinyals d'identidat.

 Musica 
Herbert von Karajan estié o musico encargau d'escribir tres arreglos instrumentals (piano, instrumentos de viento y orquesta sinfonica). A versión oficial estié enrechistrata por o mesmo mayestro Karajan y a Orquesta Filharmonica de Berlín en febrero-marzo de 1972. A durata ye de 2 menutos y 15 segundos, encá que o Parlamento Europeo limitó ista durata a 2 menutos y 7 segundos en as cerimonias oficials. O compás ye ralentizau de tempo 120 a la negra a tempo 120 a la blanca. A instrumentalización refuerza la sonoridat en detrimento d'a riqueza y textura d'o timbre.

 Parola 
Oficialment, l'himno no tien parola. As letras de Friedrich Schiller sirven ta diferenciar a Oda a lo Enfuelgo, cantata por os coros de musica, y l'Himno Europeu. Sindembargo, o compositor Peter Roland, d'orichen austriaco, ufrié una versión a Romano Prodi cuan iste estió president d'a Comisión Europea en a trobada celebrata en Viena en febrero de 2004. Ista versión ye feita en latín, “lingua franca”, y expresa o lema europeu “unius en a diversidat” gracias a os ideyals d'a unidat d'Europa: libertat, paz y solidaridat.

 Versions en aragonés 

 Versions orichinal 

 Vinclos 
 Europa
 Unión Europea

Categoría:Cancions con letra de Friedrich Schiller
Categoría:Cancions con musica de Ludwig van Beethoven
Categoría:Cancions d'Europa
Categoría:Cancions de 1824
Categoría:Cancions en alemán
Categoría:Himnos nacionals
Categoría:Simbolos d'Europa